ZAPISNIK 4. SEJE
Sveta Mestne občine Velenje

Seja je potekala v sejni dvorani Mestne občine Velenje, dne 21.12. 2010, s pričetkom ob 8.00 uri in zaključkom ob 9.00 uri in 20 minut.
Sejo je vodil župan Bojan KONTIČ.

Župan Bojan KONTIČ je otvoril sejo in ugotovil, da je od skupnega števila 33 članov sveta prisotnih 30 članov in je svet sklepčen. 

Člani sveta so za 4. sejo Sveta Mestne občine Velenje prejeli naslednje gradivo:
· Glasilo št. 2 in Priloge h glasilu št. 2/1, 2/2, 2/3 in 2/4

· Predlog dnevnega reda s poročevalci, kazalom in opombami;

· Obvestilo svetnicam in svetnikom Sveta MOV za posredovanje obrazca omejitve poslovanja Komisiji za preprečevanje korupcije ter obvestilo o vzpostavitvi nadzora nad lobiranjem;

· Organizacijska shema Mestne občine Velenje;

· Zapisnik Odbora za negospodarske javne službe;

· Zapisnik Odbora za gospodarske javne službe;

· Zapisnik Odbora za okolje in prostor;

· Zapisnik Odbora za gospodarstvo; 

· Zapisnik Komisije za pripravo statuta občine, poslovnika sveta in pravna vprašanja;

· Zapisnik Komisija za mandatna vprašanja, volitve in imenovanja;

· Zapisnik seje Nadzornega odbora. 

Za 4. sejo je bil predlagan naslednji DNEVNI RED:
1. Potrditev zapisnika 3. seje Sveta Mestne občine Velenje
2. Vprašanja in pobude članov sveta
3. Predlog Ugotovitvenega sklepa o prenehanju mandata članici Komisije za pripravo statuta občine, poslovnika sveta in pravna vprašanja
4. Predlog Ugotovitvenega sklepa o prenehanju mandata članici Odbora za okolje in prostor 
5. Predlog Sklepa o imenovanju člana v Odbor za področje negospodarskih javnih služb
6. Predlog Sklepa o imenovanju članov v Komisijo za prošnje in pritožbe
7. Predlog Sklepa o imenovanju člana v Komisijo za pripravo statuta občine, poslovnika sveta in pravna vprašanja
8. Predlog Sklepa o imenovanju članov v Komisijo za mladinska vprašanja
9. Predlog Sklepa o imenovanju člana v Nadzorni odbor Mestne občine Velenje
10. Predlog Sklepa o imenovanju članov v Svet Javnega zavoda Zdravstveni dom Velenje
11. Predlog Sklepa o imenovanju člana v Svet Javnega zavoda Knjižnica Velenje
12. Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2011 
13. Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2012 
14. Predlog Odloka o proračunu Mestne občine Velenje za leto 2011
15. Predlog Odloka o proračunu Mestne občine Velenje za leto 2012 
16. Predlog Odloka o organizaciji in delovnem področju občinske uprave Mestne občine Velenje
17. Predlog Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče (skrajšani postopek) 
18. Predlog Pravilnika o vrednotenju mladinskih projektov
19. Odgovori na pobude in vprašanja
Župan Bojan KONTIČ je predlagal, da se z dnevnega reda umakne naslednja točka:
- točka 18. - Predlog Pravilnika o vrednotenju mladinskih projektov

Župan Bojan KONTIČ je predlagal, da se dnevni red razširi tako, da se na dnevni red uvrsti: Predlog Ugotovitvenega sklepa o prenehanju mandata članici Sveta Centra za socialno delo Velenje.
Ostale točke se preštevilčijo.
Prisotnih je bilo 31 članov sveta

1. SKLEP

Predlog

Svet Mestne občine Velenje je glasoval o predlogu, da se dnevni red razširi tako, da se: 

- na 4. točko uvrsti predlog Ugotovitvenega sklepa o prenehanju mandata članici Sveta Centra za socialno delo Velenje.
Za predlog so glasovali vsi prisotni člani sveta.

Predlog je bil sprejet.
Župan Bojan KONTIČ je predlagal da se po skrajšanem postopku obravnava naslednja točka:
- točka 17. - Predlog Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče
Prisotnih je bilo 31 članov sveta.

2. SKLEP

Predlog

Svet Mestne občine Velenje je glasoval o predlogu, da se po skrajšanem postopku obravnava naslednja točka:
- točka 17. - Predlog Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče
Za predlog so glasovali vsi prisotni člani sveta.

Predlog je bil sprejet.
Prisotnih je bilo 31 članov sveta.
3. SKLEP

Predlog
Svet Mestne občine Velenje je glasoval o predlogu sklepa, ki se je glasil: 4. seja Sveta Mestne občine Velenje bo potekala po naslednjem DNEVNEM REDU:

1. Potrditev zapisnika 3. seje Sveta Mestne občine Velenje 
2. Vprašanja in pobude članov sveta 
3. Predlog Ugotovitvenega sklepa o prenehanju mandata članici Komisije za pripravo statuta občine, poslovnika sveta in pravna vprašanja 
4. Predlog Ugotovitvenega sklepa o prenehanju mandata članici Sveta Centra za socialno delo Velenje 
5. Predlog Ugotovitvenega sklepa o prenehanju mandata članici Odbora za okolje in prostor 
6. Predlog Sklepa o imenovanju člana v Odbor za področje negospodarskih javnih služb 
7. Predlog Sklepa o imenovanju članov v Komisijo za prošnje in pritožbe 
8. Predlog Sklepa o imenovanju člana v Komisijo za pripravo statuta občine, poslovnika sveta in pravna vprašanja 
9. Predlog Sklepa o imenovanju članov v Komisijo za mladinska vprašanja 
10. Predlog Sklepa o imenovanju člana v Nadzorni odbor Mestne občine Velenje 
11. Predlog Sklepa o imenovanju članov v Svet Javnega zavoda Zdravstveni dom Velenje 
12. Predlog Sklepa o imenovanju člana v Svet Javnega zavoda Knjižnica Velenje 
13. Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2011 
14. Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2012 
15. Predlog Odloka o proračunu Mestne občine Velenje za leto 2011 
16. Predlog Odloka o proračunu Mestne občine Velenje za leto 2012 
17. Predlog Odloka o organizaciji in delovnem področju občinske uprave Mestne občine Velenje 
18. Predlog Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče 
19. Odgovori na pobude in vprašanja 
Za predlog so glasovali vsi prisotni člani sveta.

Predlog je bil sprejet.
K 1. TOČKI DNEVNEGA REDA

Potrditev zapisnika 3. seje Sveta Mestne občine Velenje
Član sveta Anton DE COSTA je dejal, da pri njegovi razpravi o proračunu na str. 216 gradiva manjkajo številke. Glede realnosti finančnega plana je namreč govoril o razlikah v številkah, in sicer, leta 2008 je bil sprejet finančni plan 52 milijonov EUR za leto 2010, ocena za 2010 je 35 milijonov EUR in razlika je torej 17 milijonov EUR. Prosi, da se to doda v zapisnik.
Dejal je, da glede Gaudeamusa ni izrazil skepse, ampak je govoril predvsem o spremljajočih objektih, torej športnih igriščih in parku v smislu kolidža.
Glede športnega parka je izrazil zaskrbljenost v tem smislu, da je v letu 2011 predvidenih 50.000 EUR, v letu 2012 100.000 EUR, govora pa je o tem, da bi se že v letu 2012 zagotovila sredstva, ki bodo potrebna za izgradnjo, in sicer v vsoti 50 milijonov EUR.
Član sveta Adnan GLOTIĆ je opozoril, da v zapisniku 3. seje med gradivom za sejo manjka zapisnik seje Sveta za varstvo uporabnikov javnih dobrin, ki so ga dobili pred sejo na klop.
Prisotnih je bilo 29 članov sveta.

4. SKLEP

Predlog

Svet Mestne občine Velenje je glasoval o predlogu sklepa, ki se glasi: Potrdi se zapisnik 3. seje Sveta Mestne občine Velenje s pripombami.
Za predlog so glasovali vsi prisotni člani sveta. 

Predlog je bil sprejet. 

K 2. TOČKI DNEVNEGA REDA

Vprašanja in pobude članov sveta 
Zap. št. 25

Član sveta Franc SEVER je podal naslednja vprašanja in pobude:
1. Podal je pobudo, da bi se pri MIC-u naredilo postajališče za avtobus, nek objekt, v katerem bodo lahko dijaki in študentje čakali na avtobus.

2. Postavil je vprašanje, kaj bo MOV naredila s klasirnico. Ali jo namerava podreti?

3. Zanima ga, ali se bo ob izgradnji trgovsko-poslovne cone Trebuša (zraven policijske postaje v Velenju) uredil tudi vodotok Trebuša, ta namreč občasno poplavlja. Poleg tega je predlagal, da naj pristojne službe ob dežju pregledajo vodotok iz Kožlja, saj takrat pri Roškarju teče močan vodotok in predlaga, da bi se sedaj uredilo tudi to.

Zap. št. 26
Član sveta Ignac NOVAK je podal naslednja vprašanja:
1. Najprej se je občinski upravi zahvalil za odgovore na vprašanja glede mestne tržnice, ker pa so ti odgovori zelo splošni, prosi za dodatna pojasnila. Zanima ga, kakšni so bili kriteriji za izdelavo projekta mestne tržnice, koliko in kateri zainteresirani so se prijavili na razpis in kdaj bo župan sprejel branjevce na razgovor.

Zap. št. 27
Članica sveta Terezija JAKLIČ je podala naslednja vprašanja in pobude:
1. Glede na to, da potekajo razprave in predlogi za ureditev Sončnega parka že vrsto let, je predlagala, da se ponovno preuči študija oz. osnutek projektne naloge, ki jo je izdelal arhitekt Goran Semečnik leta 2001.

2. Postavila je vprašanje, kdaj in v katerem primeru lahko občina zakonito poseže v nepremičnino, ki je slabo vzdrževana, nevarna oz. kazi okolico. Nekaj takšnih razpadajočih objektov je tudi na področju pod gradom, izstopa pa polovica Starega trga.

3. Postavila je vprašanje, kdaj bo Stari trg dobil boljšo podobo. Gre predvsem za slabo zavarovane električne kable na zunanjih stenah hiš, npr. na stavbi KS. Poleg tega je dejala, da je že čas, da nekdo namesti žarnico v luč, ki osvetljuje cesto nad KS Staro Velenje. 

4. Dejala je, da je ob dnevu samostojnosti priložnost, da se izobesijo zastave. Podala je pobudo, da se glasbeni šoli dodata poleg slovenske tudi evropska in velenjska zastava.

5. Postavila je vprašanje, kdaj se bo pričela gradnja prizidka vrtca Vrtiljak.

6. Postavila je vprašanje, zakaj se bo v letnem kinu postavilo plastično drsališče in ne naraven led.

Zap. št. 28
Član sveta Mihael LETONJE je podal naslednja vprašanja in pobude:
1. Dejal je, da je že na prejšnji seji izpostavil problematiko parkiranja na Kardeljevi ploščadi. Meni, da bi bilo dobro organizirati širši sestanek, v imenu stanovalcev pa postavlja naslednji vprašanji: MOV ima vpisan večinski delež funkcionalnih oz. pripadajočih zemljišč pod lastninsko pravico. Sprašuje, kakšna je pravna podlaga takšnih zemljiškoknjižnih vpisov. Poleg tega pa naj bi bila menda ustanovljena neka delovna skupina, ki naj bi preverjala delovanje teh parkirnih prostorov. Zanima ga, kdo so člani, kako deluje in kdaj. 

2. Postavil je vprašanje, zakaj vrtec na Kardeljevi ploščadi še ni odprt. Sprašuje, ali je res, da ni gradbenega dovoljenja.

3. Glede problematike parkirnih prostorov je postavil vprašanje, kaj je bilo narejenega v času od prejšnje seje glede parkirnih prostorov v  Mercator centru.

4. Postavil je vprašanje, zakaj se še ni začelo graditi garažne hiše na Gorici. Zanima ga, ali bo eno ali dvonadstropna, ali bo to drugo nadstropje sofinancirala občina in če je ta investicija zavedena v proračunu MOV.

5. Podal je pobudo, da bi se v MOV ustanovilo morda neko podjetje za celovito reševanje parkiranja v občini, namreč, če bodo parkirišča nekje plačljiva, nekje pa ne, bo prihajalo do velikega kaosa, zato daje pobudo, da se ustanovi neodvisna firma ali pa se da koncesijo za upravljanje parkiranja.

6. Član sveta Franc Sever je govoril o trgovsko-poslovni coni Trebuša in glede tega postavlja vprašanje, ali so že vse parcele tam denacionalizacijsko rešene in ali obstaja kakšna možnost, da bi se tam čim prej naredilo kaj glede industrijskih con, ker jih potrebujemo.

7. Podal je pobudo, da bi začeli razmišljati o tem, da bi del obale jezera pripravili za kopanje, torej, da se npr. postavijo tuši, ali pa se nekoliko zagradi.

8. Dejal je, da pri Centru Nova in njegovi okolici zdaj, ko so modre cone, ni več takšnega čiščenja kot prej. Podal je pobudo, da bi se glede tega pogovorilo s stanovalci in se nekako stvar uredilo.

9. Dejal je, da je Cesta na Vrtače zelo ozka, ker pa gre tam skozi veliko prometa, ga zanima, ali se bo ta cesta kaj rekonstruirala.

10. Pohvalil je dokaj hitro čiščenje snega ob prejšnjem sneženju in pa hitro odstranitev pokrovov odtokov v Pesju, zaradi česar je prišlo do takojšnje sanacije, ko je sneg skopnel.

Zap. št. 29
Član sveta Anton DE COSTA je podal naslednja vprašanja in pobude:
1. Postavil je vprašanje, kakšen je danes status SAŠA regije. Zanima ga, ali sploh še lahko govorimo o njej.

2. Opozoril je na problem pešpoti iz Gorice proti novi avtobusni postaji. Na njenem zaključku, kjer se cesta priključi Kopališki cesti, ob večjih nalivih izpod Herbersteina dere voda in ta voda zamrzne, kar seveda oteži ljudem hojo in ogroža njihovo varnost. Predlagal je, da bi se v sklopu urejevanja celotnega kompleksa rešilo tudi to.

Zap. št. 30
Član sveta Rolando KALIGARO je podal naslednja vprašanja in pobude:
1. Glede bistroja Saloon je postavil vprašanje, ali se bo ta objekt adaptiral ali odstranil in kdaj se bo to izvedlo.

2.  Ker se v poletnih mesecih veliko ljudi vozi na jezero z rolerji, je podal pobudo, da bi se asfaltirali pločniki v smeri proti jezeru ob industrijski cesti poleg Merkurja in pa od Muzeja premogovništva proti jezeru.

Zap. št. 31
Član sveta Jurij TERGLAV je podal naslednje vprašanje:
1. Postavil je vprašanje, ali ob rekonstrukcijah cest v MOV občina kaj sodeluje z Direkcijo za ceste RS in ali ima ob tem kakšen vpliv.

Zap. št. 32
Član sveta Stanislav VIDEMŠEK je podal naslednja vprašanja in pobude:
1. Dejal je, da čez vikend ni gorela javna razsvetljava ob Celjski cesti. Podal je pobudo, da se to čim prej uredi, ker je ta del zelo nevaren.

2. Postavil je vprašanje glede zemljišča gospoda Voduška v Vinski Gori. Zanima ga, če se menjava zemljišč z RS na tem mestu nadaljuje, ali pa je potrebno ponovno odpreti postopke.

K 3. TOČKI DNEVNEGA REDA

Predlog Ugotovitvenega sklepa o prenehanju mandata članici Komisije za pripravo statuta občine, poslovnika sveta in pravna vprašanja
Obrazložitev predloga je podal Bojan ŠKARJA. 
Prisotnih je bilo 30 članov sveta.

4. SKLEP

Predlog

Svet Mestne občine Velenje je glasoval o predlogu Ugotovitvenega sklepa o prenehanju mandata članici Komisije za pripravo statuta občine, poslovnika sveta in pravna vprašanja.

Za predlog so glasovali vsi prisotni člani sveta. 

Predlog je bil sprejet. 

K 4. TOČKI DNEVNEGA REDA

Predlog Ugotovitvenega sklepa o prenehanju mandata članici Sveta Centra za socialno delo Velenje
Obrazložitev predloga je podal Bojan ŠKARJA. 

Član sveta Franc SEVER je dejal, da bo predlog podprl, se pa postavlja vprašanje o resnosti političnih strank. Meni, da je nesmiselno dvakrat imenovati isto osebo, z državnega in lokalnega nivoja.
Prisotnih je bilo 31 članov sveta.

5. SKLEP

Predlog

Svet Mestne občine Velenje je glasoval o predlogu Ugotovitvenega sklepa o prenehanju mandata članici Sveta Centra za socialno delo Velenje.

Za predlog so glasovali vsi prisotni člani sveta. 

Predlog je bil sprejet. 

K 5. TOČKI DNEVNEGA REDA

Predlog Ugotovitvenega sklepa o prenehanju mandata članici Odbora za okolje in prostor 
Obrazložitev predloga je podal Bojan ŠKARJA. 

Prisotnih je bilo 31 članov sveta.

6. SKLEP

Predlog

Svet Mestne občine Velenje je glasoval o predlogu Ugotovitvenega sklepa o prenehanju mandata članici Odbora za okolje in prostor.

Za predlog so glasovali vsi prisotni člani sveta. 

Predlog je bil sprejet. 

K 6. TOČKI DNEVNEGA REDA

Predlog Sklepa o imenovanju člana v Odbor za področje negospodarskih javnih služb 
Obrazložitev predloga je podal Bojan ŠKARJA. 

Prisotnih je bilo 31 članov sveta.

7. SKLEP

Predlog

Svet Mestne občine Velenje je glasoval o predlogu Sklepa o imenovanju člana v Odbor za področje negospodarskih javnih služb.

Za predlog so glasovali vsi prisotni člani sveta. 

Predlog je bil sprejet. 

K 7. TOČKI DNEVNEGA REDA

Predlog Sklepa o imenovanju članov v Komisijo za prošnje in pritožbe
Obrazložitev predloga je podal Bojan ŠKARJA. 

Prisotnih je bilo 31 članov sveta.

8. SKLEP

Predlog

Svet Mestne občine Velenje je glasoval o predlogu Sklepa o imenovanju članov v Komisijo za prošnje in pritožbe.
Za predlog so glasovali vsi prisotni člani sveta. 

Predlog je bil sprejet. 

K 8. TOČKI DNEVNEGA REDA

Predlog Sklepa o imenovanju člana v Komisijo za pripravo statuta občine, poslovnika sveta in pravna vprašanja 
Obrazložitev predloga je podal Bojan ŠKARJA. 

Prisotnih je bilo 31 članov sveta.

9. SKLEP

Predlog

Svet Mestne občine Velenje je glasoval o predlogu Sklepa o imenovanju člana v Komisijo za pripravo statuta občine, poslovnika sveta in pravna vprašanja.

Za predlog so glasovali vsi prisotni člani sveta. 

Predlog je bil sprejet. 

K 9. TOČKI DNEVNEGA REDA

Predlog Sklepa o imenovanju članov v Komisijo za mladinska vprašanja
Obrazložitev predloga je podal Bojan ŠKARJA. 

Prisotnih je bilo 31 članov sveta.

10. SKLEP

Predlog

Svet Mestne občine Velenje je glasoval o predlogu Sklepa o imenovanju članov v Komisijo za mladinska vprašanja.

Za predlog so glasovali vsi prisotni člani sveta. 

Predlog je bil sprejet. 

K 10. TOČKI DNEVNEGA REDA

Predlog Sklepa o imenovanju člana v Nadzorni odbor Mestne občine Velenje
Obrazložitev predloga je podal Bojan ŠKARJA. 

Prisotnih je bilo 31 članov sveta.

11. SKLEP

Predlog

Svet Mestne občine Velenje je glasoval o predlogu Sklepa o imenovanju člana v Nadzorni odbor Mestne občine Velenje.
Za predlog so glasovali vsi prisotni člani sveta. 

Predlog je bil sprejet. 

K 11. TOČKI DNEVNEGA REDA

Predlog Sklepa o imenovanju članov v Svet Javnega zavoda Zdravstveni dom Velenje
Obrazložitev predloga je podal Bojan ŠKARJA. 
Član sveta Franc SEVER je dejal, da bo predlog podprl, vendar pa se sprašuje o združljivosti funkcij, saj bo direktorica občinske uprave hkrati tudi v članica v svetu zavoda. Želi točnejše informacije o združljivosti teh funkcij.
Član sveta Mihael LETONJE je dejal, da bo sicer podprl predlog, vendar se pridružuje mnenju Franca Severja, poleg tega pa se boji, da bo direktorica občinske uprave preobremenjena in ne bo zmogla opravljati vseh funkcij 100%.
Prisotnih je bilo 31 članov sveta.

12. SKLEP

Predlog

Svet Mestne občine Velenje je glasoval o predlogu Sklepa o imenovanju članov v Svet Javnega zavoda Zdravstveni dom Velenje.

Za predlog so glasovali vsi prisotni člani sveta. 

Predlog je bil sprejet. 

K 12. TOČKI DNEVNEGA REDA

Predlog Sklepa o imenovanju člana v Svet Javnega zavoda Knjižnica Velenje
Obrazložitev predloga je podal Bojan ŠKARJA. 
Prisotnih je bilo 31 članov sveta.

13. SKLEP

Predlog

Svet Mestne občine Velenje je glasoval o predlogu Sklepa o imenovanju člana v Svet Javnega zavoda Knjižnica Velenje.

Za predlog so glasovali vsi prisotni člani sveta. 

Predlog je bil sprejet. 

K 13. TOČKI DNEVNEGA REDA

Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2011
Obrazložitev predloga je podal Tone BRODNIK. 
Član sveta Franc SEVER je dejal, da se mu postavlja generalno vprašanje, in sicer, zakaj so zemljišča na podeželju dražja kot v mestu, npr. na Trebušah ob glavni cesti plačamo 40 EUR za m², v Vinski Gori pa 50 EUR. Sprašuje se, ali je to dobra politika na tem področju. Poleg tega bi bilo dobro razmisliti, na katerem področju se bo katera stvar financirala iz proračuna kot infrastruktura, da ne bi bila potem cena m² prevelika za možnost nakupa.
Prisotnih je bilo 31 članov sveta.

14. SKLEP

Predlog

Svet Mestne občine Velenje je glasoval o predlogu Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2011.

Za predlog so glasovali vsi prisotni člani sveta. 

Predlog je bil sprejet. 

K 14. TOČKI DNEVNEGA REDA

Predlog Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2012
Obrazložitev predloga je podal Tone BRODNIK. 
Prisotnih je bilo 31 članov sveta.

15. SKLEP

Predlog

Svet Mestne občine Velenje je glasoval o predlogu Sklepa o načrtu pridobivanja in razpolaganja z nepremičnim premoženjem Mestne občine Velenje za leto 2012.

Za predlog so glasovali vsi prisotni člani sveta. 

Predlog je bil sprejet. 

K 15. TOČKI DNEVNEGA REDA

Predlog Odloka o proračunu Mestne občine Velenje za leto 2011 
Obrazložitev predloga je podala Amra KADRIČ. 
Član sveta Ludvik HRIBAR je dejal, da bo predlog podprl, vendar ima naslednje vprašanje. V obrazložitvi financiranja pokopališč sta navedeni dve pokopališči, vendar je v tekstu na str. 40 vključeno tudi urejanje pokopališč KS Škale. Tam vidimo, da je v letu 2010 navedeno samo 3000, v letu 2011 pa 30.000 EUR. Zanima ga, ali je tu prišlo do tipkarske napake, saj v obrazložitvi tega ni.

Zahvalil se je sestavljalcem proračuna, ker so v drugi del investiranja prišle vse krajevne skupnosti, saj v prvem delu niso bile zajete vse. 

Član sveta Franc SEVER je dejal, da proračuna ne more podpreti takega kot je, saj nekatere pomembne stvari niso vključene, npr. sanacija plazu v Lipju. Meni, da ta proračun ne omogoča uravnoteženega razvoja podeželja in mesta in tudi infrastrukturnih standardov z njim ne dvigujemo. Pohvalil pa je preglednost proračuna, saj imamo sedaj za vsa leta nazaj navedeno porabo in se zdaj lahko temu proračunu sledi.
Dejal je, da v proračunu prav tako ne vidi, kako se bo končala investicija križišča pri Obircu, notri tudi ne vidi predvidenih sredstev za študije pločnikov, poleg tega pa meni, da bo potrebno resno razmisliti, kako se bo vlagalo v infrastrukturo na podeželju.
Prisotnih je bilo 31 članov sveta.

16. SKLEP

Predlog

Svet Mestne občine Velenje je glasoval o predlogu Odloka o proračunu Mestne občine Velenje za leto 2011.

Za predlog je glasovalo 22 članov sveta, nihče ni bil proti. 

Predlog je bil sprejet. 

K 16. TOČKI DNEVNEGA REDA

Predlog Odloka o proračunu Mestne občine Velenje za leto 2012
Obrazložitev predloga je podala Amra KADRIČ. 
Prisotnih je bilo 31 članov sveta.

17. SKLEP

Predlog

Svet Mestne občine Velenje je glasoval o predlogu Odloka o proračunu Mestne občine Velenje za leto 2012.

Za predlog je glasovalo 22 članov sveta, nihče ni bil proti. 

Predlog je bil sprejet. 

K 17. TOČKI DNEVNEGA REDA

Predlog Odloka o organizaciji in delovnem področju občinske uprave Mestne občine Velenje 
Obrazložitev predloga je podala Andreja KATIČ.

Član sveta Franc SEVER je dejal, da bo glasoval proti, ker je predlagal, da se razmisli o ustanovitvi službe za vodenje investicij, tega pa sedaj v predlogu odloka ni.
Prisotnih je bilo 31 članov sveta.

18. SKLEP

Predlog

Svet Mestne občine Velenje je glasoval o predlogu Odloka o organizaciji in delovnem področju občinske uprave Mestne občine Velenje.

Za predlog je glasovalo 24 članov sveta, eden je bil proti.
Predlog je bil sprejet. 

K 18. TOČKI DNEVNEGA REDA

Predlog Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče 
Obrazložitev predloga je podal Darko LIHTENEKER.
Prisotnih je bilo 31 članov sveta.

19. SKLEP

Predlog

Svet Mestne občine Velenje je glasoval o predlogu Odloka o spremembah in dopolnitvah Odloka o ustanovitvi Javnega zavoda Regijsko višje in visokošolsko središče.

Za predlog so glasovali vsi prisotni člani sveta. 

Predlog je bil sprejet. 

K 19. TOČKI DNEVNEGA REDA

Odgovori na pobude in vprašanja 
Odgovori na pobude in vprašanja bodo podani v pisni obliki.
Seja se je zaključila ob 9.20 minut.
Župan Mestne občine Velenje
Bojan KONTIČ
